ที่คำถามก่อนผมบอกไปว่า ฉีดมาล่วงหน้าแล้ว 3 เข็ม ต่อมาหมากัด ฉีดกระตุ้นไป 9 กับ 12 พฤศจิกา แล้วมาโดนเล็บแมวจรจัดข่วนถลอกอีกรอบ 19 พฤศจิ แล้วคุณสลิลตอบว่า ยังไม่จำเป็นต้องไปฉีดกระตุ้นเพิ่ม แต่ผมลืมบอกว่าผมไม่ได้ล้างแผลน่ะครับ แมวข่วนตอนเย็น ผมอยู่นอกบ้าน หาน้ำสะอาดล้างไม่ได้ ผมไปคลินิคตอนค่ำๆ คลินิคไม่ได้ทำแผลให้ บอกว่าไม่ต้องฉีดวัคซีน แล้วให้แค่เบตาดีนมา พอกลับมาบ้านตอนดึกก็ลืมใส่เบตาดีนอีก แบบนี้ทำให้เชื้อโรคอยู่ในแผลเป็นเวลานานใช่ไหมครับ ผมมีคำถามเพิ่มเติมดังนี้ 1. ถึงผมไม่ได้ล้างแผล ผมก็ไม่ต้องไปฉีดวัคซีนพิษสุนัขบ้าเพิ่ม เพราะยังมีภูมิสูงอยู่ใช่ไหมครับ 2.ผมจะมีปัญหาเรื่องแบคทีเรียมั้ยครับ ผมฉีดบาดทะยักมาตอนต้นปีนี้ครับ ขอโทษที่ถามเยอะนะครับ
สวัสดีค่ะ การล้างแผลนั้น จะช่วยชะล้างเชื้อโรคต่างๆ ออกไปได้ประมาณหนึ่ง ซึ่งจะช่วยลดโอกาสในการติดเชื้อได้ อย่างไรก็ตาม หากไม่ได้ล้างแผล แต่แผลไม่มีอาการบวมแดง และปวด ก็แสดงว่าไม่ได้มีการติดเชื้อแบคทีเรียแทรกซ้อน ทั้งนี้ เนื่องจากหากเป็นบาดแผลขนาดเล็กและไม่ได้สกปรกมาก ระบบภูมิคุ้มกันของร่างกายก็จะสามารถกำจัดเชื้อแบคทีเรียเหล่านั้นได้ค่ะสำหรับคำถาม1. ถึงจะไม่ได้ล้างแผล ก็ไม่จำเป็นต้องไปฉีดวัคซีนพิษสุนัขบ้าเพิ่มค่ะ เพราะร่างกายยังคงมีภูมิคุ้มกันสูงเพียงพอที่จะต่อสู้กับเชื้อไวรัสได้2. หากแผลไม่มีอาการบวมแดง และปวด ก็แสดงว่าไม่ได้มีการติดเชื้อแบคทีเรียแทรกซ้อน ดังนั้น ก็ไม่ได้อันตรายแต่อย่างใดสำหรับวัคซีนป้องกันบาดทะยัก หากเพิ่งฉีดไปตอนต้นปี ก็ไม่จำเป็นต้องไปฉีดอีกค่ะ